Μεγκάλ

Το Μεγκάλ (γαλλικά: Meygal) είναι μια οροσειρά της Γαλλίας που βρίσκεται στα ανατολικά του Κεντρικού Ορεινού Όγκου (Μασίφ Σαντράλ), στο νομό Ωτ-Λουάρ, στην περιοχή Ωβέρνη-Ρον-Αλπ. Αποτελεί την καρδιά της φυσικής περιοχής του Βελαί και το υψηλότερο σημείο του είναι το Τεσταβουάρ στα 1.436 μ.

Είναι επίσης μια περιοχή σκι αντοχής με πίστες περίπου 40 χιλιομέτρων σε υψόμετρο ανάμεσα στα 1.200 και 1.450 μέτρα πάνω από την επιφάνεια της θάλασσας. Το σημείο εκκίνησης βρίσκεται στην κοινότητα Κεριέρ.

Η οροσειρά του Μεγκάλ είναι μια σειρά από οδοντωτές κορυφές που καλύπτονται από ροή λάβας, πάχους περίπου 150 μέτρων και μήκους περίπου 60 χιλιομέτρων.

 Γεωγραφική θέση 
αριστερά|μικρογραφία|Θέα από την κορυφή Τεσταβουάρ
Η οροσειρά Μεγκάλ βρίσκεται περίπου 20 χιλιόμετρα από το Πουί-αν-Βελαί. Συνορεύει με τις ακόλουθες φυσικές περιοχές:

 στα βόρεια με τα όρη του Φορέζ.
 στα νότια και ανατολικά με την οροσειρά του Μεζέν και τα βουνά του Βιβαραί.
 στα δυτικά με την οροσειρά του Ντεβές
 στα βορειοανατολικά με τον ορεινό όγκο του Πιλά.

Ο ποταμός Λίγηρας διασχίζει την περιοχή και η ροή του έχει δημιουργήσει φαράγγια με βάθος μεγαλύτερο από 500 μέτρα. Baynes, Thomas Spencer, ed. Loire, Haute, in The Encyclopaedia Britannica: a dictionary of arts, sciences, and general literature. Vol. 14. JM Stoddart, 1878. p817

Οι κοινότητες Σαιν-Ζυλιάν-Σαπτέιγ (1881 κάτ.), Σαιντ-Οστιάν (745 κάτ.), Σαιν-Ζερ (963 κάτ.), Κεριέρ (304 κάτ.), Ισανζώ (7.162 κάτ.), Αρώλ (597 κάτ.) και Σανκλώζ (199 κάτ.)Ο πληθυσμός όλων των κοινοτήτων αναφέρεται στην απογραφή 2016 βρίσκονται στο κέντρο της οροσειράς.

 Πολιτισμός 
Στην περιοχή του Μεγκάλ, στο Σαιν-Ζυλιάν-Σαπτέιγ, γεννήθηκε ο λογοτέχνης Ζυλ Ρομαίν.

 Εξωτερικοί σύνδεσμοι 

 Η οροσειρά Μεγκάλ -Δραστηριότητες (γαλλικά)

 Παραπομπές και σημειώσεις 
Κατηγορία:Γεωγραφία της Ωβέρνης-Ρον-Αλπ